Ҡоймаҡты ла ҡоя-ҡоя оҫтараһың бит ул. Был юлы һүҙем оладьи, бәләкәй ҡоймаҡтар хаҡында булыр. Уларҙың текә генә «панкейки» тигән атамаһы ла бар ул. Мин бөгөн ябай, бананлы һәм һоло ярмаһы ҡушылған оладьи, йәғни бәләкәй ҡоймаҡ, йәғни панкейкиҙ(л)ар хаҡында һөйләмәксемен. Кефирға туғылған ҡоймаҡ ҡамыры үҙенә күрә түгел, бигерәк көйәҙ ул. Ҡыҙҙырған саҡта йә лыс май була, йә көйә, йә ҡабарып бешмәй, сей була. Хәҙер ҡул оҫтарҙы, шөкөр. Ҡамырҙы туғыған ыңғайы бешермәйем: йә кистән эшләп ятам да, иртән балалар тороуына бешерәм, йә берәй ике сәғәттән һуң ғына. Иң мөһиме, кефир (ҡамыр) яҡшы итеп әсеп сығырға тейеш. Шунһыҙ ҡоймаҡ ҡабармаясаҡ!!!